section_heading: Harryjeva reakcija
paragraph_text: Harry također shvaća kako proročanstvo utječe i na njegovu budućnost: dio koji kaže "jedan mora umrijeti od ruke drugoga, jer obojica istovremeno živjeti ne mogu" znači da će jedan drugoga morati ubiti. Unatoč tomu, Dumbledore razjašnjava kako Harry ne pokušava ubiti Voldemorta zbog proročanstva, već je Harry vrsta osobe koja ne može mirovati dok osoba koja mu je ubila roditelje, Cedrica, i nebrojene druge živi i ubija. Proročanstvo ne kaže da itko mora išta napraviti, no Voldemort se ravna po proročanstvu označavajući Harryja jednakim njemu, jer se tirani poput Voldemorta boje osoba koje ugnjetavaju. Iako Harry kaže značenje proročanstva Ronu Weasleyu i Hermioni Granger, nikad im ne kaže točne riječi proročanstva.